
* 


* 

Siapakah kita? Dari mana dan akan ke mana? Apakah dia 
kalbu, ruh, nafsu dan akal? 


Perbezaan nafsu orang awam dengan nafsu orang wali — 
sifat-sifat yang timbul dari benih peringkat-peringkat 
nafsu. 

Bagaimana hendak mencapai magam wali — hal-hal 
warid, tarikat dan suluk. 


Peringkat-peringkat perjalanan suluk orang sufi dan hasil 
orang menjalani suluk. 


Sebab-sebab terhijab hati atau ruh dengan Allah Taala. 


Ilmu pengetahuan orang biasa, aulia Allah, nabi-nabi dan 
rasul-rasul. 


Keramat khadim dan keramat aulia Allah dunia 
akhirat. 


BERUS 


Kean D A S: 


Mustapha Mohamed Al-Jiasi 
(Al-Ahmadi) 

BAB YANG PERTAMA 


SIAPAKAH KITA? 
DARI MANA DAN AKAN KE MANA? 
DAN APAKAH DIA RUH DAN KALBU? 


Sabda Rasulullah s.a.w. 


Baa dd h taii afi g 3 ól 
ii cag H s LaSi iai Dai 


Diriwayatkan oleh Bukhari dan Muslim 


< 


Ertinya: 

"Sesungguhnya dalam tubuh jasad anak Adam itw ada seketul 
daging bila ia baik nescaya baiklah seluruh anggota tubuhnya 
dan bila jahat ia nescaya jahatlah seluruh anggota tubuhnya. 
Ketahuilah! Iaitulah kalbu (hati)." 


Dari keterangan hadis itu dapatlah kita faham bahawa 


perbicaraan kemuncak asal usul manusia ialah hati (kalbu). Hati 
dalam diri manusia laksana raja pemerintah yang sangat ditaati 
oleh rakyat. Manakala anggota-anggota lahir: Umpama kaki, 
tangan, mata, hidung, mulut, telinga, perut, faraj, zakar dan 
sebagainya laksana rakyat jelata yang sentiasa patuh kepada 
perintah raja. Bila ia memerintah tangan supaya menampar 
nescaya menampar ia, bila ia memerintah kaki supaya menendang 
nescaya menendang ia, begitulah seterusnya 


Hati itu juga dipanggil “hakikat keakuan" - aku itu aku ini, 


aku pergi ke sana, aku datang ke sini, rumah itu kepunyaan aku, 

kereta itu aku punya, aku... aku aku. "Aku" itulah yang 
sebenarnya hakikat insan kerana ia ganti nama bagi ruh atau kalbu 
dan dia laksana Tok Dalang wayang kulit sedangkan tubuh badan 
atau anggota-anggota kasar yang lahir laksana belulang kering. 
Apabila ia bercerai dari tubuh badan kasar nescaya jadi tubuh 
badan itu sebatang karah umpama tunggul kayu yang menunggu 
hancur reput. 


Dialah yang akan menerima hukum pembalasan samada 
baik atau jahat di negeri akhirat, dialah yang memerintah 
negara-negara besar di dunia ini. Dialah yang menakluki 
makhluk-makhluk ini menjadi hamba abdi kepadanya, dialah yang 
menundukkan benda-benda jamadat, nabatat dan hayawanat taat di 
bawah perintahnya, dialah juga punca hikmat dijadinya alam ini, 
kalau tidak kerananya sudah tentu segala makhluk dan syurga 
neraka tidak dijadi. 

Dia datangnya dari alam ghaib atau alam al amr, oleh itu dia 
akan kembali ke alam ghaib. Ia wujud sebelum alam kasar atau 
alam syahadah (kenyataan) ini wujud. Ia ditumpangkan ke alam 
dunia tempat sementara ini kerana ada tujuan untuk menerima 
ujian. Ia datang dari alam kejadian Tuhan yang aneh (ruhaniah) 
yang tidak menerima binasa dan fana selama-lamanya. 

Dialah yang menanggung rasa bahagia atau celaka di akhirat, 
dialah yang akan menerima suka duka dunia akhirat. Dialah yang 
sudah mengenali Tuhan di alam aruah sebelum benda-benda atau 
apa-apa ini dijadikan. Dialah yang mengetahui segala hakikat 
suatu dengan tanggapan ilmunya. Dialah yang sudah hidup, 
melihat, mendengar, bercakap dan seterusnya bersifat dengan 
sifat-sifat ma'ani sebelum ia bercantum dengan tubuh badan kasar. 


Dialah yang digelarkan fitrah Allah" yang sudah mengenali 
dan mengetahui agamaNya dengan tidak payah belajar atau 
mentelaah kitab di alam aruah yakni ia sudah mengenali 
Be Rn SEA PRE IN Aa EA AAN PARE 


# Fitrah Allah ialah tabiat semulajadi Penerimaan agama dan 
makrifat pada Allah. 

segala-galanya sebelum ia dihantar atau dicantum dengan alam 
kasar (syahadah) ini. Malah ia pernah mengakui dan menyaksi di 
alam aruah bahawa Tuhan yang Esa itu ialah Allah bagaimana 
diceritakan dalam Quran dengan firmanNya: 


Ertinya: 


"Tidakkah Aku ini Tuhan kamu? Mereka menjawab bahkan." 


Dialah juga dijadikan sebab diutusnya rasul-rasul ke alam 
dunia ini untuk mengawasi dan mengingati kembali mengenai 
perkara-perkara agama yang sudah manusia mengenali di zaman 
aruah dahulu, mudah-mudahan supaya manusia tidak mengotor 
fitrahNya malah hendaklah sentiasa bersih dari awal sampai akhir. 
Firman Tuhan: 


WS dl gih EIA HI Jas GI dl Has 


#5 gi 
Maksudnya: 


"Dialah fitrah yang Allah Jadikan sesuai pada manusia, tidak 
dapai diubah-ubah lagi pada kejadian Allah, itulah agama 
Allah , :ng betul". 


Adapun orang-orang yang tiada menerima dan tiada 
mempercayai agama Allah yang disampaikan oleh rasul-rasul di 
dunia ini maka itulah tandanya mereka sudah mengotor fitrah 
bersih mereka yang asli dan sudah terpesong dari kebersihannya, 
dengan sebab itu mereka berhak mendapat gelaran "kufur" di sisi 
Allah dan sewajarnya mereka akan kekal di dalam neraka 
Na'uzubillahimin zalik. 


Dialah juga tidak dijadikan atau dihantarkan ke alam syahadah 
ini melainkan dengan ada hikmat ubudiyyah iaitu beribadat dan 
berbakti kepada Allah, firman Tuhan: 


x 


. 

Ertinya: 

"Tidaklah Aku jadikan jin dan manusia melainkan supaya 

beribadat kepada Aku". 

Dari huraian-huraian tersebut dapatlah kita mengerti dan faham 
seksyen-seksyennya: 

Siapakah kita? 

Dari mana kita datang? 

Di mana kita sekarang? 

Dan akan ke manakah kita? 


Perbezaan-perbezaan Kalbu, Ruh, Nafsu dan Akal 


Perkataan atau kalimah-kalimah kalbu, ruh, nafsu dan akal itu 
tetap berbeza dan tidak serupa pada sebutan dan bentuk tetapi pada 
hakikatnya adalah satu pada tujuan dan maksudnya. Ikutilah 
huraian-huraian bagaimana di bawah: 


Perkataan Kalbu Ada Dua Pengertian: 


Yang pertama: Kalbu makna pertama ialah kalbu lahir atau 
yang di katakan hati kasar iaitu seketul daging besar segempal 
tangan terletak dalam dada sebelah kiri manusia. Hati jenis ini 
berungga dan jadi tempat mengisi dan mengepam darah untuk 
menjalar ke seluruh urat saraf manusia. Hati ini memang dapat 
dilihat, dijamah, dan dikerat belah oleh pisau. Ia akan hancur dan 
busuk berulat bila mati. Hati jenis ini terdapat sama pada jenis 
haiwan-haiwan yang tidak berakal yang mana tiada nilaian sedikit 
pun di sisi Allah. 

Yang Kedua : Kalbu dengan makna yang kedua ialah hati 
batin atau hati seni yang tak dapat dilihat dengan mata kasar, tak 
dapat dijamah dengan tangan dan tak dapat dikerat potong oleh 
pisau, tetapi ia dapat dirasa oleh pengakuan batin sendiri tentang 


24 


wujudnya, dan iaitu ialah suatu kejadian yang latifah rabbaniyyah 
(is4, 4) atau yang dapat kita bahasakan dengan hati seni 
kejadian Tuhan yang ruhani. Hati ini yang berhubung rapat 
dengan kerja-kerja hati kasar tadi. Perhubungan kerja di antara 
kedua-duanya itu ialah suatu perkara yang tak dapat diterangkan 
oleh seluruh otak doktor jenis manusia kerana hati batin umpama 
ini datang dari kejadian alam ghaib manakala hati kasar adalah dari 
benda-benda alam kasar ini. Bandingannya boleh diberi begini: 
Hati batin itu laksana raja pemerintah dan hati kasar itu laksana 
istana raja tempat ia bertakhta dan anggota-anggota lahir umpama 
kaki, tangan dan sebagainya laksana rakyat jelata. Ia akan patuh 
kepada perintah raja, hati jenis ini tidak akan busuk, berulat dan 
tidak akan hancur buat selama-lamanya bila tubuh relai dari 
nyawa, dialah yang akan menemui alam akhirat. Dialah yang 
berasa bahagia dan berasa celaka di dunia atau di akhirat. 


Dengan hati latifah rabbaniyyah inilah maka hati kasar 
(jantung) itu dapat hidup dan berdenyut. Ia mempunyai sifat-sifat 
ta'aggul ( Jaw ) dan juga sifat-sifat ma'ani dari sejak ia dijadikan 
di alam aruah yakni sebelum ia bercantum dengan alam kasar ini. 
Ahli-ahli falsafah dan tasauf adalah bersependapat dan 
menanamkan hati jenis ghaib ini " 3,” s> " yakni ia bukan dari 
jenis benda, jirim atau aradh (2,5) bahkan ia atau zatnya dapat 
berdiri sendiri dan terkaya daripada tubuh-badan kasar. Hati dengan 
makna yang kedua inilah hakikat kejadian manusia yang mem- 
punyai tanggungjawab kepada Tuhan dunia-akhirat, dengan 
huraian-huraian yang semacam ini penulis berharap dapat 
memuaskan hati pembaca. 


Perkataan Ruh Ada Dua Pengertian: 


Yang Pertama - Ruh tabi'i namanya iaitu suatu kejadian wap 
atau gas yang keluar dari dalam hati kasar atau jantung yang berisi 
darah hitam.Wap atau gas itu berjalan dengan lancarnya ke seluruh 
bahagian urat-saraf dalam anggota tubuh manusia. Bandingannya 
samalah seperti cahaya lampu dalam sebuah rumah, ia dapat 
menyampaikan sinaran cahayanya ke seluruh ceruk dalam rumah 

itu. Ruh macam inilah digelar oleh doktor-doktor dunia hari ini 
dengan nama istilahnya "ruh". Tetapi penulis lebih cenderung 
pengertian yang di istilahkan oleh doktor itu dapat dipadankan 
kepada istilah bahasa Melayunya “nyawa”. Jika lojik demikian 
maka jadilah istilah pengertian doktor itu adalah sama dengan 
pengertian "nyawa" yang ada pada jenis-jenis haiwan yang tidak 
berakal iaitu wap atau gas yang terjadi dari angin keluar masuk 
dari udara ke dalam jantung dan paru-paru. Pada hal ruh yang 
sebenar ialah ruh dari kejadian ghaib bukan dari jenis benda angin 
atau sebagainya, ruh makna yang pertama ini tidak ternilai sedikit 
pun di sisi Tuhan. 


Yang kedua - Ruh makna yang kedua ialah suatu kejadian dari 
alam keanehan Tuhan yang dibahasakan kepada latifah 
rabbaniyyah iaitu serupalah dengan pengertian kalbu pada makna 
yang kedua tadi. Oleh itu ruh dan kalbu masing-masing dengan 
pengertian yang keduanya adalah sama pada hakikat dalam erti 
yang satu iaitu suatu kejadian Tuhan yang seni (latifah 
rabbaniyyah). Malah ia berbadan halus dan seni dan berupa 
bagaimana bentuk badan kasar kita masing-masing. 

Ruh pengertian yang kedua ini tiada dapat dimengertikan sama 
sekali oleh seluruh otak manusia dari jenis apakah ia dijadikan? 
Dan bagaimana dikimia atau diramunkan, firman Allah: 


BAN an 


Ertinya: 


"Dan mereka lagi akan bertanya. kepada engkau wahai 
Muhammad, berkenaan ruh hendaklah engkau jawab kepada 
mereka bahawa ruh itu adalah daripada urusan pekerjaan 
Tuhan". | 


Perkataan Nafsu Ada Dua Pengertian: 
Yang pertama - Nafsu makna yang pertama ialah suatu 
pengertian yang meliputi segala tabiat-tabiat: Marah, nafsu berahi 

dan syahwat dan termasuk juga sifat-sifat yang keji umpama hasad 
dengki, dendam kesumat, tamak haloba, ria' dan sebagainya. 
Sifat tersebut sama saja wujudnya pada kejadian binatang dan 
manusia, sedikit atau banyak tetapi ia tiada sama sekali pada 
kejadian malaikat. Sabda Nabi s.a.w.: 


P a - 81 gt- -0t 
dn a) Ba Saat sae! 
Ertinya: 


"Sejahat-jahat musuh engkau ialah nafsu engkau yang ter- 
letak di antara dua lambung engkau." 


Maksudnya hati engkau yang berhawa nafsu jahat, dan dengan 
sebab nafsu inilah datangnya syarak atau agama Allah menuntut 
setiap orang supaya menyuci dan mengawasinya setiap ketika. 


Yang Kedua - Nafsu dengan makna yang kedua ialah suatu 
kejadian "latifah rabbaniyyah" bagaimana huraian dalam 
pengertian yang kedua pada ruh atau kalbu yang demikian tadi, 
oleh itu kalimah-kalimah: Nafsu, kalbu dan ruh bolehlah dipakai 
kepada satu hakikat latifah yang sama pada jenis kejadian manusia 
dan sangatlah jauh berbeza dengan makhluk-makhluk lain yang 
umpama binatang. 


Tetapi jika *diitlaqkan nafsu itu maka aibnya dipakai 
kepada nafsu yang jahat, nafsu jahat itu apabila digosok dan dicuci 
dengan sabun-sabun zikir kepada Allah dan diberus dengan 
tembaga mujahadah GG.) dan ikhlas kepada Allah serta dipandu 
dan dipimpin pula oleh guru yang ahli maka sedikit demi sedikit 
akan terkikislah sifat-sifat karut kejahatan nafsu tadi, kemudian 
menunggu ia ketibaan warid atau nur dari Allah dan kemudian ia 
akan berpeluang pula mengecap dzaug (3 53) atau syuhud (5,44) 
yang kita gelarkan dia dengan hakikat dan makrifat, di waktu itu 
maka nafsu jahat tadi akan bertukar mendapat gelaran baru iaitu 
nafsu mutma-innah yakni nafsu yang tenang dan teguh dari 





2 Diitlag (GWb15): Dipakai secara umum. 

mendapat godaan syaitan, dengan itu bererti ia sudah masuk ke 
dalam darjah permulaan wali kecil wilayah sughra (s2 bY). 


Tetapi sebelum sampai kepada magam nafsu mutma-innah 
(wali kecil) maka nafsu tadi tak dapat tidak mesti menempuh jalan 
tiga peringkat: 


Yang Pertama - Peringkat "amma-rah" namanya iaitu nafsu 
yang sentiasa suka dan pecah liur kepada kejahatan. Nafsu 
peringkat ini adalah sejahat-jahat dan sehina-hina nafsu dari 
peringkat-peringkat lain. 


Yang Kedua - Peringkai “Iawwa-mah" namanya iaitu nafsu 
yang kerapkali mengkritik diri sendiri apabila ia terjatuh ke 
dalam lembah angkara dosa, dan cepat-cepat ia bertaubat dan 
meminta ampun kepada Allah serta menyesal, nafsu ini tinggi 
sedikit daripada peringkat pertama. 


Yang Ketiga -Peringkat "mulhamah" namanya iaitu nafsu 
yang telah bersih dari segala kekotoran hati peringkat pertama dan 
yang kedua tadi, oleh itu ia selalu dapat ilham-ilham yang ber- 
guna dan luarbiasa. Nafsu ini memang lebih tinggi daripada nafsu 
peringkat yang kedua. 


Perkataan Akal Juga Ada Dua Pengertian: 


Yang Pertama - Akal dengan makna pertama ini ialah akal 
dengan tabiatnya dapat memikir dan mengetahui segala hakikat 
sesuatu. 


Yang Kedua - Akal dengan makna yang kedua ini ialah akal 
yang alim dengan ilmunya dan ilmunya adalah sebagai sifat bagi 
akal. Pengertian yang seumpama ini adalah sama dengan 
pengertian "Jatifah rabbaniyyah" bagaimana telah dihurai dahulu 
itu kerana tidak mungkin apa yang dimaksudkan dengan akal itu 
melainkan dengan pengertian yang kedua pada perkataan kalbu dan 
ruh itu jua. 

Sabda Nabi s.a.w. : 


-9 840 0 - - o 


JG É IS ISI TES Jiii dwa ii ji 


Ertinya: 
"Awal-awal benda dijadikan oleh Allah Taala ialah akal, 
kemudian berkata Allah kepada akal: Berhadap olehmu. Maka 


berhadap ia, kemudian berkata Allah kepadanya: Pergi 
olehmu, maka jauh ia". 


Jadi dengan huraian-huraian yang lepas jelas kepada kita 
bahawa apa yang dimaksudkan dengan kalimah-kalimah kalbu, 
ruh, akal dan nafsu yang berlainan sebutan bagaimana yang 
terdapat dalam hadis-hadis dan ayat-ayat Quran itu adalah satu erti 
jua pada hakikatnya iaitu "latifah rabbaniyyah" yang dibahasakan 
kepada ruhani. Cuma yang berlainannya ialah bentuk dan sebutan 
kalimah-kalimah jua kerana mengikut pandangan dan iktibar dari 
segi-segi perkembangan jua: Iaitu apabila ia kekal di dalam 
zulmah (4.1) syahwat nafsu dan maksiat maka pada ketika itu 
dinamakan "nafsu". Apabila ia berasa gerun dan takut hendak 
melakukan maksiat dengan sebab terfikir bahawa perbuatan 
umpamanya itu suatu perkara yang dibenci Allah dan masyarakat 
maka diwaktu itu ia dinamakan "akal". Apabila ia tenang di 
bawah peraturan cahaya taat tetapi perasaannya sentiasa 
berbalik-balik dalam hal perkara tadbir kehidupan dunia maka 
ketika itu dinamakan "kalbu" yang ertinya berbalik-balik, dan 
apabila ia tenang dan tetap jelira dengan Allah serta dibukakan 
mata ruhnya basirah (» 4) dan di syuhudkan nur aslinya maka 
pada ketika itu ia dinamakan “ruh”. 


Di sana terdapat pula sirr ( =~) namanya iaitu apabila ia 
(nafsu) sudah bersih dari tarikan tabiat jahat hingga terjadi ia 
sebagai rahsia dan sirr semata-mata maka di waktu itu dinamakan 
"sirr". Tetapi semua nama-nama istilah itu tak lari daripada satu 
hakikat jua iaitu latifah rabbaniyyah namanya. 

Inilah dia latifah rabbaniyyah satu daripada rahsia-rahsia yang 
datang dari alam ghaib Allah s.w.t., firman Allah: 


z fii o so $ 2 
SA JS 
Maksudnya: 


"Katakanlah wahai Muhammad, ruh itu satu daripada urusan 
rahsia-rahsia alam Tuhan yang ghaib". 

BAB YANG KEDUA 


PERBEZAAN NAFSU ORANG AWAM 
DENGAN ORANG WALI 


Dalam perbicaraan ilmu tasauf, peringkat-peringkat nafsu 
seorang dan alamat-alamatnya dapatlah dibahagi kepada tujuh 
darjat atau martabat, dan dalam peringkat-peringkat itu terdapat 
ahli-ahlinya bagaimana berikut: 

1. Ahli Nafsu Amma-rah ( ajal ) 


Tabiat hati ahli peringkat ini selalu terdedah kepada godaan 
hawa-nafsu dan syaitan. Oleh itu nafsu amma-rah sentiasa 
menyuruh seorang berbuat kejahatan sama ada ia faham perbuatan 
itu jahat atau tidak. Baik jahat adalah sama di sisi perasaan 
hatinya. Ia tidak merasa duka atau menyesal di atas perbuatan 
jahat, malah kadang-kadang sebaliknya iaitu apabila ia berbuat 
jahat maka terdapat perasaan lega dan gembira di kalbunya. 


Sebagai contoh: Jika tertinggal sembahyang misalnya maka 
tidak terdapat perasaan runsing atau kesal di atas peninggalan itu 
tetapi kadang-kadang meninggalkan sembahyang itu lebih 
memberi rasa ria' dan gembira untuknya. Dan kiaslah lagi 
contoh-contoh yang lain umpamanya jika ia mencuri atau dapat 
memukul orang maka perasaannya lebih gembira dan senang. 


Firman Allah: 
z tah o ya 
ne gadh GY gadi SI 
Ertinya: 


"Sesungguhnya nafsu (amma-rah) itu sangat menyuruh 
berbuat jahat.” i 

Setengah daripada sifat-sifat garisan kasar yang timbul dari 
benih nafsu amma-rah yang cemar ini ialah: 


1. Bakhil. 

Tamak dan lubakan harta dunia. 
Panjang angan-angan. 
Sombong takabbur. 

Ingin dan kasihkan kemegahan. 
Ingin namanya terkenal dan masyhur. 
Hasad dengki. 
Dendam-kesumat. 

Khianat dan niat jahat. 
Bertabiat lalai kepada Allah. 
11. Lain-lain lagi. 


a Ka ia 


paud 
2 


Barangsiapa berasa meletup di hati atau merasa berdegup di 
kalbu dengan salah satu daripada sifat-sifat tersebut maka itulah 
tandanya ia termasuk dalam golongan amma-rah yang biadab 
itu: Kebanyakan orang awam kita tidak kecuali jahil atau 
berilmu adalah tak terlepas dari golongan nafsu ini. Bahkan 
termasuk dalam golongan ini juga sekalipun ia dari orang alim 
jika terdapat sifat-sifat seumpama itu, kerana dengan semata-mata 
banyak ilmu tidaklah menukar orang itu menjadi orang sufi yang 
bersih hati. Syurga tetap tidak terjamin untuk orang nafsu 
amma-rah ini kerana ia adalah ibarat tembaga atau besi berkarat 
yang perlu dibakar lebih dahulu sehingga suci F .sih. Syurga 
tidak terima barang-barang kotor kecuali apabi: . 1a telah dibersih 
kerana syurga tempat yang bersih. 


Nafsu amma-rah ini adalah serendah-rendah darjah dan 
sejahat-jahat nafsu dalam dunia perbicaraan tasauf. Oleh itu 
tempat yang wajar untuk golongan ini ialah kawah neraka sebagai 
tempat penginapannya. 

Jika mahu terkikis sifat-sifat berkarat dan kotor yang timbul 
dari benih nafsu amma-rah itu hendaklah ia masuk ke dalam 
golongan sufi serta mengikut cara peraturan orang sufi bagaimana 
ja dapat meleburkan sifat-sifat durjana yang melekat di hati itu. 
Dan tidak ada jalan yang lain daripada jalan ini jua kerana jalan ini 
sudah dicubai dan diistigra'i oleh orang-orang sufi. 

2. Ahli Nafsu Lawwa-mah ( asly ) 


Nafsu lawwa-mah ialah nafsu yang selalu mengkritik diri 
sendiri atau mencela diri sendiri apabila berlaku suatu kejahatan 
dosa di atas dirinya. Nafsu ini lebih elok dan tinggi sedikit 
darjahnya daripada nafsu amma-rah tadi kerana ia tidak puas hati di 
atas dirinya yang melakukan kejahatan lalu ia mencela dan 
mencerca dirinya sendiri. Sungguhpun darjah nafsu ini tinggi 
sedikit dari yang dahulu tetapi tabiatnya sekali-sekala tidak 
terlepas juga dari jatuh ke dalam jurang angkara dosa dan 
kejahatan, lalu ia cepat-cepat beristighfar kepada Allah serta 
menyesal di atas kesalahan yang dilakukan itu. Dalam Ouran 
Tuhan berfirman: 


o 5 og of - 
AAN md dai Yp 

Ertinya: 

"Aku bersumpah dengan nafsu lawwa-mah (pencerca dan 

pengkritik diri)". 

Sebagai Contoh: Kalau ia tertinggal sembahyang misalnya 
terdapatlah perasaan kecut hati kerana menyesal di atas 
ketinggalan sembahyang itu lalu ia terus pergi gadha cepat-cepat 
dengan tiada perasaan hendak bertangguh-tangguh lagi dan 
bermohon ampun banyak-banyak kepada Allah dengan perasaan 
yang sungguh-sungguh. Dan kiaslah lagi di atas perbuatan-per- 
buatan yang seumpama itu. 

Di antara sifat-sifat kasar yang timbul dari benih nafsu 
lawwa-mah itu ialah: 

Mencela kepada kesalahan diri sendiri. 

Bertabiat berfikir (bertafakkur). 

Terdapat perasaan kecut hati bila bersalah. 

Terdapat perasaan mengitik (kritik) terhadap apa jua yang 
dikatakan kejahatan 

5. Hairan kepada diri sendiri kerana disangka dirinya lebih 
baik (ajub). 


6. Membuat suatu kebajikan kerana hendak memperlihat 
kepada orang (ria'. 


AVN 


7. Memperdengar kepada orang suatu kebajikan yang 
dibuatnya supaya mendapat pujian orang suma'ah (a). 

8. Danlain-lain daripada sifat-sifat keaipan hati. 

Barangsiapa berasa meletup di hati atau berasa berdegup di hati 


dengan sifat-sifat umpama itu maka itulah tandanya ia termasuk 
dalam golongan nafsu lawwa-mah. 


Martabat nafsu lawwah-mah ini terletak pada kebanyakan 
orang awam yang kelas istimewa dari martabat amma-rah tadi. 
Syurga untuk orang martabat ini masih tidak terjamin kecuali 
dengan mendapat keampunan Tuhan dan rahmatNya kerana ia 
masih tertinggal melekat di hati lagi sisa-sisa sifat kotor yang 
perlu dikikis habis iaitu seperti sifat-sifat 'ujub, ria', suma'ah dan 
seumpamanya daripada sifat-sifat keaipan hati (x3! Oy). 
Ibarat perak bercampur tembaga, dan nilaiannya tinggi dari 
tembaga berkarat tadi. Dan tak syak lagi bahawa sifat-sifat 
keaipan hati itu tidak akan terkikis habis-habisan dari lubuk hati 
melainkan dengan memakai penawar cara leburan orang-orang 
sufi jua. Lain-lain jalan belum dijumpai lagi kerana orang-orang 
sufi telah membuat cubaan demikian dan mengetesnya sendiri. 


Firman Allah: 
D Ga G3 Take ah 

Ertinya: 


"Orang-orang yang bermujahadah pada jalan Kami akan Kami 
tunjukkan mereka jalan Kami". 


3. Ahli Nafsu Mulhamah (xx. ) 


Apabila sifat-sifat yang terkeji yang terdapat dalam nafsu 
amma-rah dan lawwa-mah tadi berjaya dileburkan mengikut cara 
orang-orang sufi maka bertukarlah darjah nafsu yang tak berbau 
syurga tadi beralih corak menjadi nafsu mulhamah, nafsu 
mulhamah ini ialah nafsu yang sudah menerima latihan berapa 
proses kesucian dari sifat-sifat hati yang cemar tadi melalui 
Tarikat Sufiah. Dan dari kerana kesucian hati itu, terbuanglah 
lintasan-lintasan fikiran kotor atau khuatir-khuatir syaitan dan 
mengambil alih di tempat itu oleh khuatir-khuatir dari malaikat 
atau dari Allah yang mana kita namakan "ilham". Firman Allah: 


eag- L1 en ea AN ON Kar 
b 5 alas alan, Wp Gu bi Lag rada 9 
B3 3 SE 25, 

Ertinya: 


"Demi nafsu (manusia) dan yang menjadikannya (Allah) lalu 
diilhamkan Allah kepadanya mana yang buruk dan mana 
yang baik, sesungguhnya dapat kemenanganlah orang yang 
menyucinya (nafsu) dan rugilah (celakalah) orang yang 
mengotorkannya (nafsu)". 

Di antara sifat-sifat kasar yang timbul dari benih nafsu 
mulhamah yang baik itu ialah sifat-sifat terpuji bagaimana di 
bawah: 

1. Tak sayangkan harta sakhawah - ( alb ) 


2. Berasa cukup dengan kurniaan harta yang ada (gana'ah- 445 
3. Berilmu laduni ( &w ) atau ilham. 
4 


. Timbul perasaan merendah diri kepada Allah (tawadhuk). 

5. Taubat yang benar-benar (hakiki). 

6. Sabar yang hakiki. 

7. Tahan menanggung kesusahan. 

8. Dan lain-lain daripada sifat-sifat yang terpuji. 

Barangsiapa benar-benar teguh merasa di hatinya dengan 
sifat-sifat tersebut maka itulah tandanya ia termasuk dalam 
golongan nafsu terpuji itu (mulhamah). Kebanyakan orang-orang 
sufiah daripada orang awam yang dahulu-dahulu adalah terdiri dari 
golongan ini. Mereka boleh dinilai atau disifat dengan ahli syurga 
kerana mereka diibarat sebagai "tuasa" yang tetap tahan dan tidak 
boleh berkarat lagi. 


Mereka dalam martabat ini boleh dikatakan baru mulai masuk 
ke sempadan magam wali yakni mereka kerapkali baru mulai 
mencapai fana yang menghasilkan rasa makrifat dan hakikat 
(syuhud) tetapi belum begitu teguh dan kejap kerana mereka 
dalam martabat ini masih ada kemungkinan akan lenyapnya 
kembali segala sifat terpuji bagaimana disebut tadi dan 
kemungkinan hilang lenyap pula rasa makrifat dan hakikat dari 
hati. 

4. Ahli Nafsu Mutma-innah (4x ) 


Nafsu Mulhamah tadi sungguhpun bersih dan suci tetapi 
belum lagi ia sampai kepada kejernihan yang teguh dan apabila 
nafsu itu teguh dan tetap dalam proses mencapai makrifat dan 
hakikat dan melekat di hatinya sifat-sifat yang terpuji jua dan 
tetap pula terkikis dari kalbunya sifat-sifat yang tercela maka di 
waktu itu berhak ia mendapat gelaran magam nafsu mutma-innah 
namanya. Nafsu mutma-innah adalah permulaan mendapat darjat 
wali kecil ( se &Y, ). Firman Allah Taala dalam Quran: 


8. # z < fa -t tag 8s -a - 
Kana kab ola Jl gan) ahli WAN 
i B- o AA 

Pe dee 

Ertinya: 


"Wahai nafsu mutma-innah kembalilah kepada Tuhan engkau 
sambil berhati suka-ria serta diredhai Tuhan maka masuklah 
olehmu dalam golongan hamba-hambaKu yang solih dan 
masuklah syurgaKu". 


Sifat-sifat keruhanian yang timbul dari benih yang waja lagi 
comel (nafsu mutma-innah) ini ialah bahawa dapat dirasa dalam 
hati sendiri oleh orang yang berjaya mencapai magam nafsu yang 
bertuah itu, akan sifat-sifat di antaranya ialah: 


1. Murah hati dan tak lekat wang di tangan kerana 
bersedekah. 


. Tawakkal yang benar. 

Bersifat arif dan bijaksana. 

Kuat beribadat. 

Syukur yang benar. 

Redha pada segala hukuman Allah. 
Taqwa yang benar. 


NR ANN 


Dan lain-lain lagi daripada sifat-sifat hati yang waja lagi 
terpuji. 

Biasanya orang mencapai martabat ini tetapi tidak termesti, 
akan zahir padanya keramat-keramat yang luarbiasa, mendapat 
ilmu dengan tak payah belajar (ilham) kerana ia dapat mengesan 
rahsia-rahsia dari Lohmahfuz. Syurga untuk orang golongan ini 
terjamin kerana mereka ibarat emas tujuh yang bermutu dan lebih 
mahal dari nilaian nafsu-nafsu yang lepas. Inilah dia nafsu 
mutma-innah. Nafsu yang tetap bernilai dan terjamin dengan 
syurga bagaimana diterangkan oleh Tuhan dalam Quran tadi iaitu 
dialah yang wajar menerima jemputan syurga Tuhan. 

5. Ahli Nafsu Radhiah (4.1, ) 


Tadi kita telah membicarakan nafsu mutma-innah yang 
memang sudah bergelar wali. Ini pula nafsu radhiah iaitu nafsu 

yang memang wali magamnya tetapi ia lebih tinggi dari magam 
wali mutma-innah tadi. Magam nafsu ini dinamakan radhiah 
kerana selain daripada ia berjaya mencapai kejilahan dan kejemihan 
hati yang teguh itu maka nafsu ini terpocok kejap di dalamnya 
dengan perasaan keredhaan pada segala hukuman Allah. Bukan 
senang hendak mencapai magam keredhaan nafsu ini kerana ia 
bukanlah umpama sebarang benda yang boleh disumbatkan ke 
dalam sarang kalbu jika tidak ada sifat-sifat kelelakian yang 
benar-benar berhemah tinggi dalam perjuangan mujahadah dan 
ibadat untuk mencapai magam nafsu mulia itu sebagaimana 
mengikut cara kaedah sufiah. 


Oleh itu tabiat orang magam ini adalah luarbiasa, ia tidak 
takut pada bala Allah dan tak tahu gembira pada nikmat Allah, 
yang ia tahu hanya keredaan pada Allah dan hukumanNya. Bahkan 
gentar gembira atau bala nikmat adalah sama jua di sisinya. 


Malah segala masalah atau problem keduniaan sama saja di 
sisi orang-orang wali martabat ini. Wang ringgit sama dengan 
daun kayu, emas sama dengan tanah kering, segala kesusahan 
biasa mengenal hal-hal kehidupan dunia bagaimana tak tahan 
dirasa oleh manusia awam jauh sekali melekat di sarang hati 
mereka telah diisyarat oleh firman Allah: 


-2 ar o sG Mi 2. 
DES BY MAS SE AO INI 
Ertinya: 
"Sesungguhnya orang-orang wali Allah itu tak pernah rasa 


ketakutan dan tak pernah rasa kerunsingan di atas mereka itu". 


Mengapa hati mereka sampai begini sekali? Jawabnya; Kerana 
nafsu mereka sudah terkikis dari akar umbi kesemua sekali 
karat-karat yang cemar dan pula sinaran nur syuhud yang membau 
mereka kepada makrifat, datang bertalu-talu masuk ke dalam hati 
nurani mereka yang tetap waja itu. 


Alam di sekeliling mereka laksana cermin yang boleh mereka 
nampak Allah di dalamnya setiap ketika bagaimana maqam 

musyahadah terdapat dalam "al-ihsan" pada umpama sabda Nabi 
s.a.w. : 


BG SAN KAI 


Magam ini digelarkan wali Allah dalam martabat orang 
khawas. Dan magam ini baru boleh diibarat emas bermutu lapan. 
Syurga memang terjamin. Di antara sifat-sifat keruhanian yang 
timbul dari benih radhiah yang berwaja dan tetap mahal nilaian ini 
ialah sifat-sifat yang berikut: 

. Zahid. 

Ikhlas. 

Warak. 

Tinggal perkara-perkara yang bukan kerjanya. 
Tunai dan tepatkan hukum-hukum Allah. 


Dan lain-lain lagi daripada sifat-sifat keruhanian yang 
tinggi-tinggi. 


MAR NS 


Orang-orang wali dalam maqam radhiah ini dapatlah ia 
mengecap nikmat sifat-sifat budi yang lohor atau sifat-sifat 
keruhanian yang tinggi itu dalam setiap ketika. 


6. Ahli Nafsu Mardhiyyah ( z2, ) 


Tak syak lagi magam mardhiyyah ini lebih tinggi dari magam 
radhiah kerana nafsu mereka dan segala hal atau segala apa-apa 
baik percakapan atau lakonan yang keluar dari mereka adalah 
diredhai Allah dan diakui Allah. Oleh itu maka jadikan jiwa 
mereka, perasaan mereka, lintasan atau khuatir hati mereka, gerak- 
geri mereka, penglihatan mereka, pendengaran mereka, percakapan 
mereka, pancaindera mereka, penumbuk tangan mereka, 
penendang kaki mereka, peludah air liur mereka dan seterusnya 
kesemuanya adalah diredhai Allah belaka. 

Sabda Nabi s.a.w. dalam hadis Oudsi: 

ASI IG al JUAL Jl Da gas J Y 

KUJ a jah Ga yan w T Sa kaan SIS 
G eii ana a A Ge gÝ 
da Si ioi 


Ertinya: 
"Sentiasalah hambaKu berdamping diri kepadaKu dengan 
mengerjakan ibadat sunat hingga Aku kasihkan dia maka 
apabila Aku kasihkan dia nescaya adalah Aku pendengarannya 
yang ia mendengar dengan dia, penglihatannya yang ia 
melihat dengan dia, pertuturan lidahnya yang ia bertutur 
dengan dia, penampar tangannya yang ia menampar dengan 
dia, berjalan kakinya yang ia berjalan dengan dia dan fikiran 
hatinya yang ia berfikir dengan dia". 

Maksudnya ialah segala perbuatan atau lakonan yang terbit 
dari hamba Allah yang wali umpama ini adalah kesemuanya 
berlaku dengan keredhaan Allah dan keizinan Allah belaka. Oleh 
itu maka timbullah dari sisinya perkara-perkara ganjil ajaib dan 
luarbiasa pada pandangan orang ramai umpama berjalan di atas air, 
terbang di udara, pergi ke Makkah dalam sekelip mata dan 
lain-lainnya. Dan kerapkali setengah daripada tingkah-lakunya 
terjadi sebagai tanda kenyataan Allah atau takdir Allah. 


Ingatkah tuan cerita Nabi Isa a.s.? Iaitu tatkala ia melawat 
sebuah kubur orang mati dan ia berkata kepadanya serta 
diisyaratkan kepada mayat dalam kubur ita “dl 534 «3 yakni 
berdirilah engkau dengan izin Allah! Maka mayat dalam kubur 
itu pun hidup dan bangun berdiri dan berjalan hidup-hidup. 

Cerita umpama itu juga berlaku pada Syeikh Ahmad bin Idris 
(Imam Tarigat Ahmadiah) iaitu pada suatu hari, datang kepadanya 

seorang suami mengadu hal tentang kematian isterinya akibat ia 
memukulnya dengan tiada kesedaran dan menyebabkan ia 
menyesal di atas perbuatan itu, Sidi Syeikh pun jatuh rasa 
belas-kasihan lalu ia pergi ke tempat isteri yang mati itu dan ia 
berkata kepadanya "Bangunlah engkau dengan izin Allah" maka 
bangunlah mayat itu berjalan hidup-hidup. 


Sebuah cerita lagi berlaku pada Syeikh Abdul Oadir al-Jailani 
iaitu tatkala ia sudah selesai dari makan dan tertinggal di 
hadapannya sisa-sisa tulang ayam, lalu ia menyeru kepada 
tulang-tulang ayam itu dengan katanya: “Hai tulang...! jadilah 
engkau ayam kembali!" Maka terjadi tulang-tulang itu seekor 
ayam berlari hidup-hidup. Sedang ibu seorang budak khadam 
Syeikh Abdul Qadir al-Jailani menyaksi perkara ganjil itu dengan 
keadaan pelik. 

Mengapa keganjilan demikian berlaku? Jawabnya, ialah 
kerana pengucapan-pengucapan orang maqam mardhiyyah 
umpama ini telah diredhai dan diizini oleh Allah s.w.t. Dan satu 
perkara yang sayugia diingat bahawa di hadapan orang yang 
umpama ini jangan-janganlah cupar mulut mengatakan sesuatu 
yang menyinggungkan hatinya, takut-takut terkeluar dari 
mulutnya pengucapan-pengucapan yang diredhai Allah maka jadi 
celakalah orang itu. 

Berkata Imam Tarikat Ahmadiah Sidi Syeikh Ahmad bin Idris 
Rahmatullah Taala yang masyhur keramatnya (wafat 21hb. Rajab, 
1253 Hijraii - peranakan negeri Pass dalam negara Morocco): 


dg Oo, $ si , 
Up Hub Jal 
+ a 54 o.. 
Ge Yan 
a Siy y 1 
KS 8S bs, 
Ertinya: 
"Permulaan tarikatku ialah "gila" diperkatakan orang. Di 


41 


pertengahan jalan, datang bermacam-macam ilmu pemberian 
Allah dengan tak payah belajar. 


Dan di akhir tarikatku ialah " 05 oS " - maksudnya datang 

bermacam-macam keramat jika dikehendaki". 

Dengan huraian diatas terang dan fahamlah kepada kita 
maksud kata-kata hadis gudsi yang mengandungi cerita-cerita 
keramat tadi. 

Orang mencapai magam mardhiah ini digelar wali Allah dalam 
martabat khawas al-khawadh yakni wali Allah dalam martabat 
yang istimewa daripada wali-wali yang tertentu. Ibarat emas 
bermutu sembilan, syurga tetap terjamin. 

Sifat-sifat budi atau keruhanian yang timbul dari benih waja 
mardhiah yang bertuah ini, di antaranya ialah: 

1. Elok dan tingginya budi atau kesusilaan, umpama nabi- 

nabi. 

2. Lemah-lembut dalam pergaulan masyarakat ramai 
bagaimana perangai nabi-nabi. 

Sentiasa rasa selera perdampingan dengan Allah. 

Sentiasa berfikir pada kebesaran Allah. 

Redha dan rela dengan apa-apa pemberian Allah. 

Dan lain-lain lagi daripada sifat-sifat budi kesusilaan yang 
terpuji. 

7. Ahli Nafsu Kamil ( das ) 

Orang yang hendak mencapai nafsu kamil ini mestilah ia lalui 
dahulu proses perjalanan nafsu-nafsu satu demi satu yakni dimulai 
dari nafsu amma-rah, kemudian lawwa-mah, kemudian mulhamah, 
kemudian seterusnya. Ini jika ia menurut jalan adab tarbiah cara 
teratur, berlainan orang majdzub maka ia mungkin terlipat atau 
melangkah jalan dengan cara cepat tetapi orang majdzub ini 
dibimbang tidak akan mencapai kejayaan ISI „äl kerana ia 
tidak ada istiqamah dalam perjalanannya. Di sana ada jalan lebih 


a 


42 


baik dan lebih teratur dari itu iaitu jalan adab tarbiah guru melalui 
suluk campur jazbah ( 4. ). Inilah jalan terbaik sekali dalam 
dunia suluk dan tarbiah, seperti yang terdapat pada Tarikat 
Ahmadiah, Naqsyabandiah ( 9.4 ) dan lain-lain lagi. 


Oleh itu orang yang hendak mencapai maqam nafsu al-kamil 
ini bukan senang malah berhajatlah kepada semangat lelaki yang 
benar-benar tinggi hemah dan berani merempuh jalan yang sukar- 
sukar dan susah-susah. Syeikh Abdul Qadir al-Jailani umpama- 
nya, selama tiga puluh tahun lebih ia merempuh jalan umpama 
itu, lain orang lain pula perjalanannya: Ada masa yang singkat, 
ada yang lama. 


Maqam nafsu al-kamil ini adalah tertinggi dan teristimewa 
sekali dari maqam wali-wali yang lain di atas muka bumi ini 
kerana ia dapat menghimpunkan antara batin dengan zahir atau 
antara hakikat dengan syariat. Kerana itu maka ia digelarkan 
maqam dil kW atau JSG jls atau “SI oha Yl’ yakni ruh 
atau hatinya kekal dengan Allah tetapi zahir tubuh kasarnya 
bersama-sama dalam pergaulan orangramai, jadi pemimpin 
membentuk masyarakat ke arah jalan yang diredhai Allah, seperti 
bagaimana yang terdapat pada khalifah-khalifah khulafa 
ar-Rasyidin di dalam zamannya atau sebagainya. Hati mereka 
umpama ini adalah kekal dengan Allah, samada di masa tidur 
atau jaga kerana mereka dapat musyahadah dengan Allah dalam 
setiap ketika. Dan maqam 4L .G ini tidak dapat dinilai dengan 
apa-apa benda kejadian di alam ini walaupun dengan harga emas 
sebesar dunia ini kerana ia maqam khawas al-khawas. Di ketika 
itu maka jadilah gerak-geri mereka, tutur kata mereka, tidur jaga 
mereka, makan minum mereka, berak kencing mereka dan 
kelakuan mereka adalah ibadat semata-mata. 


Rasul-rasul, nabi-nabi dan wali-wali besar adalah terdiri dari 
golongan maqam " 4L -& "atau maqam" JSI kd "ini 
belaka, tetapi pangkat rasul lebih tinggi dari nabi kerana rasul 
magam risalah ibarat "berlian" dan magam nubuwwah ibarat 


n; " 


intan . 

Sifat-sifat budi utama yang timbul dari benih nafsu al-kamil 
yang teristimewa ini ialah sifat-sifat keruhanian murni dan juga 
perangai-perangai terpuji bagaimana yang terdapat dalam 
peringkat-peringkat nafsu yang baik seperti kita telah huraikan 
dengan panjang lebar dahulu. Syurga untuk mereka magam 
al-kamil ini tetap teristimewa. Ibarat emas bermutu sepuluh. 


Kesimpulan Kaedah Sufiah 
Dari penjelasan-penjelasan yang lepas dapatlah kita buat 
kesimpulan suatu kaedah begini: 
* Tiap-tiap rasul adalah nabi. 
* Tiap-tiap nabi adalah wali. 
* Dan tiap-tiap wali adalah orang sufi. 
Jadi, rasul itu adalah orang sufi lagi wali lagi nabi. 


Dan tidak boleh dikatakan nabi kalau tidak wali. Dan tidak 
boleh dikatakan wali kalau tidak orang sufi. Dengan demikian 
maka rasul itu mestilah orang sufi mengikut pengertian bahawa 
rasul itu adalah benar-benar berhati keruhanian yang sufiah, 
dengan tidak dikira atau diiktibar dari mana asal-usui datang 
perkataan sufi itu. 


Kesimpulan Maqam-maqam Nafsu dan Pembalasannya 
Mengikut Lojik Sufiah 


Dan dari penjelasan-penjelasan yang lepas juga dapatlah kita 
faham bahawa golongan ahli syurga itu terdiri dari orang-orang 
yang keimanannya bermaqam-maqam dalam darjah nafsu dan 
makrifatnya. Oleh itu ahli syurga adalah mengikut maqam-maqam 
beribarat seperti berikut: 


1. Maqam berlian. 

2. Maqam intan. 

3. Maqam emas sepuluh. 
4 


Maqam emas lapan. 
Maqam emas tujuh. 
Maqam suasa (tuasa). 


Maqam perak. 


SE AA 


. Maqam emas sembilan. 

Selain daripada golongan itu maka semuanya dinilai ahli 
neraka belaka kecuali orang-orang yang mendapat rahmat besar 
dan keampunan dari Allah 'Azzawajalla. Ya Allah ya Tuhanku! 
Ampunkanlah kami dari golongan orang awam yang banyak 
berdosa ini. Kalau tidak dengan rahmatMu maka celakalah kami di 
akhirat nanti. 

Adapun orang-orang kafir yang sudah musnah keimanannya di 
dunia (negara nafsu) ini serupalah telur busuk temelar yang tidak 
boleh hendak dibaiki kembali lagi. Hendak digadai tak laku, jika 
hendak disedekah tak dipeduli orang bahkan dijerkah dan 
dilaknatnya kembali. Maka tempat yang wajar untuk orang yang 
demikian ialah dilontar sejauh-jauh ke datar kawah neraka jahanam 
buat selama-lamanya. 43 ya üL by 


Begitulah hikmat Allah yang sangat rahsia. Allah jadikan 
syurga berlapis-lapis mengikut kadar darjah maqam-maqam nafsu 
dan begitu juga sebaliknya Allah jadikan neraka. 

Untuk kita sekarang, ukurlah diri sendiri lebih dahulu, kita 
berbuat apa sekarang? Ke mana kita akan pergi? Adakah kita 
dari golongan orang yang akan bernasib baik? Kalau tidak, maka 
akan buruklah padah di akhirat nanti. 

